Яе жыццёвае крэда ў тым, што лодарнічанне за партай – гэта страшная небяспека. Шэсць гадзін гультайства штодзённа, якое выліваецца ў месяцы і гады. Гэта разбэшчвае, маральна калечыць чалавека, і ніхто ўжо не ў стане потым вярнуць тое, што ўпушчана ў самай галоўнай сферы, дзе чалавек павінен быць працаўніком, — у сферы мыслення. Менавіта таму Л. Самушчава вельмі ўдумліва падыходзіць да праектавання кожнага ўрока. Яна граматна ўмее падабраць метады, прыёмы, сродкі навучання з улікам тэмы ўрока, магчымасцей вучняў, вучэбна-матэрыяльнай базы, што робіць заняткі па фізіцы змястоўнымі і пазнавальнымі. Настаўніца са стажам работы ў педагогіцы больш за 26 гадоў дасканала валодае методыкай сучаснага ўрока, добра разбіраецца ў асаблівасцях псіхалагічнага развіцця навучэнцаў і іх здольнасцях.